Carlos María de la Torre

**Carlos María de la Torre** (født 14. november 1873 i Quito i Ecuador, død 31. juli 1968 i Quito) var en av Den katolske kirkes kardinaler, og erkebiskop av Quito 1933&ndash;1967. Han ble kreert til kardinal av pave Pius XII i 1953, med *[[Santa Maria in Aquiro]]* som tittelkirke.

## Liv og virke
### Bakgrunn
Carlos María de la Torre studerte katolsk teologi og filosofi ved seminaret i Quito og ved Det pavelige latinamerikanske «Pius»-kollegium i Roma. I 1896 tok han doktorgrad i filosofi og teologi fra Det pavelige universitet Gregoriana, og i 1906 tok han doktorgrad i kanonisk rett.
### Prest
Han ble ordinert til prest den 19. desember 1896. Deretter tjenestegjorde han som sjelesørger i erkebispedømmet Quito (i Machachi og Pelileo) og som foreleser ved seminaret der frem til 1911. Han hadde også forskjellige administrative stillinger i erkebispedømmet.
### Biskop av Loja
Den 30. desember 1911 utnevnte pave Pius X ham til biskop av Loja. Han ble vigslet til biskop den 26. mai 1912 av erkebiskopen av Quito, Federico González Suárez. Medkonsekrerende var Manuel María Pólit, biskop av Cuenca , og Juan María Riera, biskop av Guayaquil. 
### Biskop av Riobamba
I 1919 utnevnte pave Benedikt XV ham til biskop av Riobamba. 
### Biskop av Guayaquil
Pave Pius XI betrodde ham ledelsen av Guayaquil bispedømme i 1926.
### Erkebiskop av Quito
Paven utnevnte ham til erkebiskop av Quito i 1933.
### Kardinal
Den 12. januar 1953 utnevnte pave Pius XII Carlos María de la Torre til kardinalkollegiet som kardinalprest til titteldiakoniet *[[Santa Maria in Aquiro]]*, som var blitt elevert til status som titulærkirke *[[pro hac vice]]*. Han var den første kardinalen fra Ecuador. 

Ved flere anledninger representerte han paven som pavelig legat. 

Etter pavens død deltok han i konklaven i 1958, som førte til kardinal Angelo Roncallus valg som pave Johannes XXIII. Han deltok også på den første sesjonen i Det andre Vatikankonsil. Av helsemessige årsaker deltok ikke den d nesten 90 år gamle kardinalen i konklaven i 1963.

Kardinal Carlos María de la Torre trakk seg som erkebiskop av Quito i 1967 i en alder av 93 år. Han døde 94 år gammel året etter, den 31. juli, i den ecuadorianske hovedstaden, hvor han ble gravlagt i katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Lodovico Altieri (1805-1869) *1836 
* Erkebiskop José Ignacio Checa y Barba (1829-1877) *1861
* Erkebiskop Pedro Rafael González y Calixto (1839-1904) *1876
* Erkebiskop Federico González y Suárez (1845-1917) *1895
* Kardinal *Carlos María de la Torre*

## Referanser


## Eksterne lenker
* Biografi på The Cardinals of the Holy Roman Church